Diari Oficial de la Generalitat Valenciana


Sumari del DOGV 6101, del 14-09-2009 (2009/10401)

RESOLUCIÓ de 30 de setembre de 2008, de la Direcció General per al Canvi Climàtic, per la qual s'atorga a l'empresa Cerámica Virgen de las Nieves, SL, l'autorització ambiental integrada per a una indústria de fabricació de productes ceràmics mitjançant enfornada al terme municipal d'Agost.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6101

Data del DOGV
:   14-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10811


Data del document
:   30-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 30 de setembre de 2008, de la Direcció General per al Canvi Climàtic, per la qual s'atorga a l'empresa Cerámica Virgen de las Nieves, SL, l'autorització ambiental integrada per a una indústria de fabricació de productes ceràmics mitjançant enfornada al terme municipal d'Agost. [2009/10358]  
Vistos els documents que consten en l'expedient 044/06 IPPC, instruït a instàncies de l'empresa Cerámica Virgen de las Nieves, SL, a fi d'obtenir l'autorització ambiental integrada per a una indústria de fabricació de productes ceràmics (rajoles) mitjançant enfornada, s'emet aquesta resolució de conformitat amb els següents  
Antecedents de fet  
Primer. Amb data 30 de març de 2006, Manuel Roman Sala, en nom de la mercantil Cerámica Virgen de las Nieves, SL, amb CIF C25043277 i domicili a la carretera Agost-Alacant, km 9,5, d'Agost (Alacant), va presentar al Registre General de la Conselleria de Territori i Habitatge una sol·licitud d'autorització ambiental integrada per a una indústria de fabricació de productes ceràmics mitjançant enfornada, concretament de rajoles, que es detalla en l'annex I.  
A la sol·licitud s'adjunta una còpia de la sol·licitud de l'informe de compatibilitat urbanística presentada a l'Ajuntament d'Agost. En data 10 de maig de 2007 el tècnic de l'Ajuntament va emetre l'informe de compatibilitat urbanística.  
Segon. Amb data 25 d'abril de 2006 es va requerir a l'empresa que aportara la documentació necessària a fi d'admetre a tràmit la seua sol·licitud. Una vegada aportada la documentació, la Conselleria la va remetre a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada, a fi que informaren sobre la idoneïtat de la documentació aportada.  
Tercer. Amb data 9 de juny de 2006 es va rebre un informe del Servei de Protecció de l'Ambient Atmosfèric en matèria de contaminació acústica, en el qual se sol·licitava la presentació de documentació complementària.  
Quart. Posteriorment, l'empresa va plantejar modificacions al projecte presentat amb la sol·licitud d'autorització ambiental integrada, per la qual cosa, amb data 31 de juliol de 2006, va presentar nova documentació, la qual es va remetre novament a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada.  
Cinqué. Amb data 23 d'agost de 2006 es va rebre un informe del Servei de Protecció de l'Ambient Atmosfèric en matèria d'emissions, en el qual se sol·licitava la presentació de documentació complementària.  
Sisé. Els dies 14 de desembre de 2006 i 9 de gener de 2007 aquesta Conselleria va oficiar un requeriment de documentació a l'empresa en matèria de residus industrials i de contaminació atmosfèrica.  
Seté. Amb data 21 de desembre de 2006 es va rebre un informe de la Confederació Hidrogràfica del Xúquer, en el qual se sol·licitava documentació complementària.  
Huité. Amb data 24 de març de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es va publicar l'anunci corresponent en el Diari Oficial de la Comunitat Valenciana (núm. 5476).   
Durant el període d'informació pública no s'ha presentat cap al·legació al projecte, ni a aquesta Conselleria ni a l'Ajuntament d'Agost, i així consta en l'expedient certificat de la informació pública.  
Nové. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
Deu. Amb data 21 de maig de 2007 es va rebre un informe favorable del Servei de Protecció de l'Ambient Atmosfèric en matèria de contaminació acústica.  
Onze. Amb data 21 de setembres de 2007 es va rebre un informe del Servei de Residus Industrials, en el qual se sol·licitava la presentació de documentació complementària. El dia 10 d'octubre de 2008 aquesta Conselleria va oficiar un requeriment d'aquesta documentació a l'empresa, la qual la va aportar parcialment el 26 d'octubre de 2007.  
Posteriorment, amb data 31 d'octubre de 2007 el titular va presentar a aquesta Conselleria la documentació relativa a l'informe preliminar de situació per al sòl en què s'exerceix l'activitat.  
Dotze. Els dies 14 de novembre de 2007 i 28 de desembre de 2007 es van rebre els informes de la Confederació Hidrogràfica del Xúquer, en els quals se sol·licitava documentació complementària.  
Així mateix, amb data 12 de desembre de 2007 es va rebre un informe del Servei de Residus Industrials, en el qual es torna a sol·licitar la presentació de documentació complementària. El dia 8 de gener de 2008 aquesta Conselleria va oficiar un requeriment d'aquesta documentació a l'empresa, la qual la va aportar parcialment el 21 de febrer de 2008.  
Així mateix, amb data 10 de gener de 2008 es va rebre un informe del Servei de Residus Urbans sobre l'informe preliminar de situació del sòl.  
Tretze. Amb data 28 d'abril de 2008 es va concedir l'autorització ambiental integrada, amb el número 199-08/AAI/CV, a la part de la instal·lació en la qual es du a terme l'activitat fins ara autoritzada, basant-se en la llicència d'activitat i la resta d'autoritzacions sectorials concedides en el seu moment.  
Catorze. Es va rebre un informe del Servei d'Avaluació d'Impacte Ambiental, en el qual se sol·licitava la presentació de documentació complementària, la qual va ser requerida per aquesta Conselleria amb data 28 de maig de 2008 i aportada per l'empresa el dia 9 de juny del mateix any.  
Amb data 5 de setembre de 2008 la directora general de Gestió del Medi Natural va emetre una declaració d'impacte ambiental, en la qual considerava acceptable, únicament a l'efecte ambiental i sense perjudici de les autoritzacions administratives prèvies que hi siguen aplicables, el projecte bàsic de la societat Cerámica Virgen de las Nieves, SL, sempre que es desenvolupe d'acord amb les previsions de l'estudi d'impacte ambiental i els condicionants i prescripcions que s'indiquen en la declaració d'impacte ambiental.  
Així mateix, amb data 6 d'octubre de 2008 la Confederació Hidrogràfica va emetre un informe favorable supeditat al compliment de diverses condicions.  
Quinze. Amb data 30 de setembre de 2008 es va fer el tràmit d'audiència a l'interessat, sense que s'hi hagueren presentat al·legacions.  
Setze. Amb data 30 de setembre de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 044/06 IPPC de sol·licitud d'autorització ambiental integrada, promogut per Cerámica Virgen de las Nieves, SL.  
Als fets anteriors són aplicables els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambi  
  
\* \* \* \* \*  
ent, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Cerámica Virgen de las Nieves, SL, l'autorització ambiental integrada per a una indústria de fabricació de productes ceràmics mitjançant enfornada, concretament de rajoles, situada a la carretera Agost-Alacant, km 9,5, d'Agost (Alacant), d'acord amb el projecte bàsic per a l'autorització ambiental integrada d'una fàbrica de rajoles, visat el 27 de març de 2006 i subscrit per Antonio Segura Forcada, la qual queda inscrita en el Registre General d'Instal·lacions IPPC de la Comunitat Valenciana amb el número 199-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els focus d'emissió següents, que consten en la indústria, la nomenclatura dels quals serà la que s'utilitzarà d'ara endavant per al millor control i comunicació de les emissions:  
Cadascun d'aquests focus ha d'estar convenientment identificat in situ, d'acord amb aquesta nomenclatura.  
Els valors límit d'emissió per als focus canalitzats descrits i la periodicitat de controls per part d'una ECMCA són els següents:  
  
\* \* \* \* \*  
(1) Per als focus d'origen en forns amb un cabal de gasos inferior a 3.000 Nm³/h, el valor límit de fluorurs pot ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, caldrà entregar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos del mesurament de contaminants els focus d'evacuació de l'aire de refredament dels forns de cocció.  
(4) Queden exclosos del mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals de funcionament i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
En un termini no superior a tres mesos caldrà adoptar les mesures correctores pertinents per a reduir l'emissió de partícules a l'atmosfera del focus 3.  
S'ha de dur a terme un pla d'acció que permeta caracteritzar de manera representativa els nivells d'emissió de clor i plom dels focus que evacuen gasos procedents de forns de cocció.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Els focus que evacuen corrents de gasos provinents d'aspiracions de material pulverulent han de disposar almenys de sistemes correctors de depuració de partícules. Així mateix, han de disposar també d'aquests sistemes correctors els focus associats als forns de cocció, sempre que siguen necessaris per al compliment dels límits d'emissió de partícules que estableix aquesta resolució.  
El funcionament correcte d'aquests sistemes correctors s'ha d'assegurar mitjançant el control i el registre continu almenys d'un paràmetre d'operació del sistema, que ha d'escollir l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge d'aquest paràmetre han de ser verificats per entitats col·laboradores de l'administració en matèria de qualitat ambiental i estar a disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures l'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior als 200 ºC.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
d) Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
e) Els mesuraments de fluor s'han de fer amb sondes de material resistent a l'atac àcid, d'acord amb la norma ISO 15.713: 2006.  
1.3. Control de l'emissió de partícules per fonts difuses  
A fi d'evitar l'emissió difusa de pols, l'emmagatzematge i la manipulació de materials pulverulents s'ha de fer en les condicions següents:  
Instal·lacions d'emmagatzematge tancades  
Tancament i despolvorització dels sistemes de transport de materials pulverulents.  
Així mateix, en un termini màxim de 12 mesos cal acabar les obres de construcció de la nau per al magatzem de matèries primeres, després del qual, i en un termini màxim de 3 mesos, s'ha d'aportar el certificat tècnic de final d'obra. No es pot fer cap aplec d'argila en la parcel·la 12 del polígon 55 del municipi d'Agost.  
Les instal·lacions i els sistemes d'emmagatzematge i transport intern de materials pulverulents han d'estar tancats i disposar de sistemes d'aspiració amb depurador posterior.   
Així mateix, s'ha de controlar a l'entrada del complex que els camions vagen coberts i tancats per a evitar vessaments, i s'han de pavimentar els circuits adequats per a la circulació interna de vehicles. Aquests circuits han de mantenir-se nets i limitar-hi la velocitat.  
2. Soroll  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
Cada cinc anys s'ha de fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Abocaments  
3.1. Aigües residuals  
La documentació aportada defineix la inexistència d'abocament d'aigües residuals al domini públic hidràulic (abocament zero), i es justifica l'evaporació total de les aigües residuals industrials. Les aigües sanitàries es depuren i es reintrodueixen en el procés industrial.  
3.2. Control  
1. El titular ha de fer, en un període improrrogable de sis mesos, una bassa d'arreplega de les aigües pluvials amb una capacitat d'emmagatzematge de com a mínim el temps de concentració de la conca vessant més cinc minuts de resguard, i un període de retorn de com a mínim 25 anys, i ha de presentar la documentació següent:  
Certificat d'impermeabilitat de la bassa, una vegada finalitzades les obres de construcció.  
Elements dissipadors d'energia per a l'abocament de sobrants al domini públic hidràulic.  
Coordenades UTM del punt d'abocament i nom del medi receptor.  
Gestió i destinació de les aigües acumulades en la bassa.  
Els llots generats s'han de gestionar d'acord amb el que disposa la Llei 10/1998, de residus, i la normativa que hi siga aplicable.  
2. El titular de l'activitat està obligat a portar el manteniment adequat de les basses o depòsits d'acumulació de les aigües residuals de manera que en quede assegurada la impermeabilitat i l'estanquitat al llarg del temps.  
3. La línia o línies d'aigua de l'activitat susceptibles de generar abocaments d'aigües residuals no han de disposar de cap sistema de desguàs capaç de generar un abocament continu o discontinu, ni directe ni indirecte, al domini públic hidràulic.  
4. Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia", i s'incoarà, si escau, un expedient sancionador per infracció tipificada en la lletra f) de l'article 116 de l'esmentada llei.  
5. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
4. Protecció del sòl i de les aigües subterrànies  
No s'ha de fer cap abocament que puga afectar el sòl o les aigües subterrànies.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment conta  
\* \* \* \* \*minants del sòl i els criteris i estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl i, d'acord amb l'informe del Servei de Residus Urbans, el promotor ha d'aportar documentació complementària, de conformitat amb el que estableixen els punts 3 i 4 del Reial decret 9/2005, documentació que ja ha sigut requerida per aquesta Conselleria.   
5. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana, i el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza l'empresa Cerámica Virgen de las Nieves, SL, per a la producció dels residus següents, sempre que la seua capacitat de generació anual siga de l'ordre de magnitud que es detalla a continuació i la capacitat de producció de producte acabat a les instal·lacions del centre productiu detallat en l'annex I siga aproximadament de 255.500 tm/any.  
Aquest centre productiu està inscrit en el Registre de Petits Productors Autoritzats de Residus de la Comunitat Valenciana, d'acord amb el que estableix l'article 46 de la Llei 10/2000, de 12 de desembre, de residus de la Comunitat Valenciana.  
En el termini de tres mesos cal aportar una còpia dels documents d'acceptació dels residus codificats amb els LER 10 12 99 (corretges i cintes transportadores de cautxú), 17 04 11 (cables), 15 01 03 (palets de fusta), 16 01 03 (pneumàtics fora d'ús), emesos per un gestor autoritzat. Aquests documents han de ser originals (o compulsats), han d'estar segellats pel gestor i han d'estar vigents.  
Els residus es podran emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Tots els residus generats (exceptuant-ne els que es valoritzen en el mateix procés productiu) s'han d'entregar a gestors que disposen de la corresponent autorització administrativa per a gestionar-los.  
Cada quatre anys s'ha d'elaborar un pla de prevenció i reducció de residus perillosos, que s'ha de presentar a la Direcció General per al Canvi Climàtic.  
Així mateix, s'ha de formalitzar la declaració anual de productor de residus perillosos i no perillosos, que s'ha de remetre a la Direcció General per al Canvi Climàtic abans de l'1 de març de cada any, d'acord amb el model que estableix l'annex III del Reial decret 833/88.  
Qualsevol modificació relacionada amb la producció de residus perillosos que implique un canvi en la caracterització, producció de   
\* \* \* \* \*  
nous residus i/o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual s'aprova el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
5.2. Gestió de residus  
S'autoritza Cerámica Virgen de las Nieves, SL, per a realitzar l'operació de valorització R5 (reciclatge o recuperació d'altres matèries inorgàniques) dels residus no perillosos següents, sempre que la seua capacitat de tractament anual siga de l'ordre de magnitud que es detalla a continuació:  
6. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'haurà de comunicar immediatament aquesta situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil haurà de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
Les causes de l'incident.  
L'hora en què es va produir i la duració.  
Les característiques de l'emissió o abocament.  
Les mesures correctores adoptades.  
L'hora i la forma en què es va comunicar el succés.   
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14602: 1996.  
Així mateix, quan es determine el tancament definitiu de la instal·lació, caldrà desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions que estableix la declaració d'impacte ambiental emesa per la Direcció General de Gestió del Medi Natural, de data 5 de setembre de 2008.  
8. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de l'esmentada llei.  
La indústria i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
En el control inicial s'ha de comprovar que s'han aplicat les mesures que preveu el projecte.  
9. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que realitzen les actuacions de vigilància, inspecció i control.  
Sisé  
En tot el que no especifica aquesta resolució, caldrà ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar un recurs d'alçada davant la Secretaria Autonòmica de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de setembre de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'activitat de Cerámica Virgen de las Nieves, SL és la fabricació de rajoles per a la construcció. La parcel·la total que ocupen les instal·lacions està composta per les parcel·les 6, 7, 9 i 45 del polígon 55. L'ampliació que es pretén fer consisteix en la instal·lació d'una nau nova per a ampliar el procés de producció de rajoles i la instal·lació d'una altra nau per a l'emmagatzematge d'argiles.   
El procés se sintetitza en les etapes següents:  
Recepció i preparació de terres.  
Pastament de les argiles.  
Extrusió.  
Assecatge.  
Cocció.  
Paletització.  
Una vegada feta l'ampliació de la instal·lació, les matèries primeres s'emmagatzemaran en la nau nova ubicada en la parcel·la 6 del polígon 55.  
L'empresa utilitza per al seu funcionament energia elèctrica, gas natural i una xicoteta proporció de coc.  
Es disposa de filtres de mànegues en diverses seccions del procés productiu, amb les corresponents xemeneies en cada focus emissor.  
Els residus generats s'emmagatzemen en un lloc cobert i es gestionen a través de gestors autoritzats.  
L'empresa realitza la valorització interna dels residus generats en el procés (partícules, pols, peces crues i cuites defectuoses).